Lav et referat af nedenstående tekst:

Tekst:
Martin Kaae Kristiansen sætter øjet til mikroskopet. Med det blotte øje kan han ikke se noget i petriskålen foran sig. Men et lille bjørnedyr dukker op, da Martin Kaae Kristiansen sætter øjet til mikroskopet. Turkis og røde farver springer frem fra dyrets muskeltråde, mens det rytmisk bevæger sig foran ham, og med et klik på mobilen fanger han en video af det dansende dyr. Martin Kaae Kristiansen bruger meget af sin fritid på at se på det nærmest usynlige – ting, der er så små, at vi ikke kan se dem uden mikroskop. Hans video af bjørnedyret bliver nu fremhævet i konkurrencen ’Nikon Small World in Motion’, der hædrer de bedste videoer af den mikroskopiske verden. - Jeg synes, det er helt fantastisk, at uanset hvor du er, er der altid en helt ny verden under dine fødder eller omkring dig, siger Martin Kaae Kristiansen til TV 2. - Det er fascinerende at få indblik i den verden. Det er som at være på en anden planet. Det mikroskopiske dyr kunne ikke danse sig til en topfem placering i konkurrencen, men den bliver fremhævet i kategorien ’honourable mention’ (hæderlig omtale, red.). På sin instagramprofil deler Martin Kaae Kristiansen sin fascination af den mikroskopiske verden med sine 111.000 følgere. Her formidler han de små facetter af vores verden, som vi typisk ikke tænker over i hverdagen. Et blik på den mikroskopiske verden De fleste har nok åbnet sin biologibog og set på billeder af besynderlige substanser – uden måske helt at forstå, hvad billedet viser. Martin Kaae Kristiansen vil gøre det lettere at forstå, hvordan en helt anden verden bevæger sig rundt om os, uden vi bider mærke i det. - Det er noget andet end de kedelige tegninger i biologibogen. Det giver noget mere at se det i levende live, siger han. Til daglig underviser han i anatomi og fysiologi på sygeplejerskeskolen i Hjørring, og i den forbindelse har han også filmet sit eget blod gennem et mikroskop. Venner blev trætte af billeder I folkeskolen og gymnasiet var der andre ting end mikroskopet, som fyldte i fritiden. Men under sin uddannelse i biomedicin fik han øjnene op for den forunderlige verden, der gemmer sig for enden af et mikroskop. - Så købte jeg et mikroskop og sendte billeder til mine studiekammerater, men de blev trætte af det og foreslog, at jeg skulle lægge dem på Instagram. Og der begyndte flere og flere at synes, det var fedt, lyder det. Med et syltetøjsglas i hånden drager han i skoven, søen og havet og zoomer ind på den lille verden, der eksisterer på en klump mos og en sjat vand. Men det er ikke kun for sjov, når han samler sit materiale ind. Der er store ambitioner i den lille verden. Vil finde en ny organisme Det er tredje år i træk, at Martin Kaae Kristiansen deltager i ’Small World in Motion’-konkurrencen, som han sidste år fik en tredjeplads i. Og det er rart med anerkendelsen, men den store motivation ligger i selve opdagelserne. - Jeg kunne godt tænke mig at finde min egen organisme, der kunne blive opkaldt efter mig, forklarer han. Han har blandt andet fundet to bjørnedyr, der er de første af deres art i Danmark. Men mens han troede, at han havde gjort en verdensopdagelse, var de blevet opdaget i Skotland og Italien få år før. Indtil verden får en ny organisme med Kaae Kristiansen-navnet på, fortsætter han med at give indblik i den mikroskopiske verden, der både lever i og omkring os.

Referat:
Martin Kaae Kristiansen tager billeder og videoer af de små ting, vi ikke kan se med det blotte øje. Gå på opdagelse i de fascinerende billeder her.